अभिभावक तय करेंगे स्कूल में बच्चों की फीस
राज्य सरकार ने जारी किए निर्देश, सभी निजी स्कूलों पर लागू होंगे आदेश
भास्करसंवाददाता | पाली
निजीस्कूलों में फीस की कमान अब अभिभावकों के हाथों में होगी। स्कूल में किस क्लास के बच्चे की फीस कितनी होगी? फीस के अलावा कौन-कौन से शुल्क बच्चों से लिए जाएंगे, इसका निर्धारण अभिभावकों की एक समिति करेगी। राज्य सरकार ने हाल ही निर्देश जारी करते हुए फीस निर्धारण के लिए समिति गठित करने की पूरी गाइडलाइन जारी की है। गाइडलाइन के अनुसार विद्यालय का सत्र शुरू होने के 30 दिन के भीतर स्कूल को माता-पिता अध्यापक संगम (पीटीए) बॉडी का निर्माण करना होगा।
इसी पीटीए बॉडी में से विद्यालय स्तरीय फीस समिति का गठन होगा। स्कूल का प्रधानाचार्य पीटीए बॉडी का अध्यक्ष रहेगा और वरिष्ठ अध्यापक सचिव होगा। स्कूल के सभी अध्यापक और बच्चों के माता-पिता इसके सदस्य होंगे। प्रत्येक सदस्य से नगरीय क्षेत्र में 50 और ग्रामीण क्षेत्र में 20 रुपए वार्षिक लिए जाएंगे। बैठक अध्यक्ष द्वारा बुलाई जाएगी और इसकी सूचना नोटिस बोर्ड के जरिए दी जाएगी।
hin_Deva hin_Deva bho_Deva hin_Deva hin_Deva